'Ontbytsake' huldig Shaleen | Netwerk24
Deur AJ Opperman 09 Junie 2021 13:39
Die aktrise Shaleen Surtie-Richards sou Saterdag as gas op die kykNET-joernaalprogram Ontbytsake verskyn het.
Nadat sy Maandag dood in 'n gastehuis in Kaapstad gevind is, het Ontbytsake se produksiespan besluit om hulde aan haar te bring deur uittreksels saam te stel van die vorige ses kere wat sy in die ateljee gekuier het.
"Ons harte is baie seer; dit is so 'n groot skok," sê Maderi Louw-Van Blerk, produksiebestuurder.
"Ons moes dringend aan 'n plan dink. Ons het gevoel ons kan haar nie vervang nie. Toe besluit ons op 'n huldeblyk."
Benewens vorige onderhoude bestaan dit onder meer uit uittreksels van die sepie Egoli: plek van goud, die fliek Fiela se kind en die joernaalprogram VeranderDinge.
Die aktrises Lizz Meiring, Vinette Ebrahim en Kim Cloete, die voormalige vermaakjoernalis Gavin Prins en die rolprentresensent Leon van Nierop praat oor haar.